meyer bourgmeestn en scepen der goeder stad van loeven hoe dat voer
ons gecomen es laureys everits zoon en heeft gebest jan vrancken soon
in vierentwintich vaten goits rogs tsjaers erfpachts der maten va
tshtoghenbosch uut vijf mudden goits rogs tsjaers erfpachts gelege
inden banne van bairdwijck Ende noch es voer ons comen dirck
willem merlants soon inden name van laureyns voirs en heeft
geerft en gebest den selven jan in vier mudden roggen tsjaers
erfpachts der maten van hensden welcken rogghe voirs gelegen
es op zeke onderpande gelegen inden lande van hensden na inhoudt
der scepen brieven die onder scepen liggen noch zijn voer ons come
haintywijn wouters priester canonick tot hensden en melis dircoz
en hebben voir ons getuyght bij henren eede hem gestaefdt bijden
schout in psencien van ons scepen dat die selve vier mudde rogge
voirs sjaers erfpachts die de voirg dirck willem merlants zoon
vercost heeft laureyns voirs en jannen voirs ingeerft heeft ende
gelegen zijn inden lande van hensden inden banne van outhensden
ten eshout op twee verscheiden onderpanden dat elck van dien
onderpande goet genoech es voer twee mudden roggen en dat zijt
ten tiden als drock voirs dese voirs vier mudden roggen cost gheene
selve gecost zouden hebben en noch gecost zouden hebben opten
dach date des briefs dooent laureyns voirs cost vorder zijn
voir ons gecomen roelof rijcwijns zoon jan andris henrick loey
gheerijts en jan die potter jans goede manen van namen
ende famen dagelicx metter comascap vanden koorne omgaende
en tuyghden bij henren eede dat hem wail kundich es dat vier
mudden roggen der maten van hensden volcomelicken uutbrengen
vijftalve mudden roggen der maten van tshtoghenbosch welcken
rogge voirs tsamen beloopt daer de voirs jan vrancken in geerft
es bij laureyns voirs en bij dirck willem merlants voirs inde
name van laureyns voirs zess mudden roggen der maten va tshtogen
bosch tot behoef jans vrancken zoons Noch es ons kundich dat
laureyns voirs onder ons scepen geleet heeft zess mudden roggen
der maten van tshtogenbosch tot behoef jans vrancken zoons
om al mede te voldoen en na te gaen der uutspraken die bij v
hen geschiet es als hij ons aenbracht en geseet heeft en wantme
altoes der wairheit sculdich es getuygh te gheven so certificen
wij voer die rechte wairheit alle dat voirscr staet datter geheelicken